கேள்வி: மலாக்கா போர்த்துகீசிய கிராமம் - செயிண்ட் பீட்டர் திருவிழா பற்றி விளக்கவும்.
பதில்: File:Melaka, Malaysia Portuguese Settlement, March 2023 - Welcome to Rio.jpg உலகெங்கிலும் உள்ள இதர போர்த்துகீசிய மொழி பேசும் சமூகங்களைப் போலவே, இந்த மலாக்கா போர்த்துகீசியக் குடியேற்றமும் ஆண்டுதோறும் சூன் திருவிழாவை நடத்துகிறது. அந்த விழா சூன் 23 அன்று திருமுழுக்கு யோவான் (''Festa de São João'') விழாவுடன் தொடங்குகிறது. சூன் 29 அன்று செயிண்ட் பீட்டரின் (''Festa de São Pedro'') விழாவுடன் திருவிழா நிறைவு காண்கிறது. இந்த விழாவில் மலேசியா மற்றும் வெளிநாடுகளில் இருந்து சுமார் 100,000 பார்வையாளர்கள் கலந்து கொள்கின்றனர். திருவிழாவின் போது கிறித்தாங் நாட்டுப்புறப் பாடல்களைக் கேட்கலாம்; மற்றும் வண்ணமயமான ஆடைகளில் நடனக் கலைஞர்கள் பிரான்யு இசையின் (''Branyu Music'') தாளத்தில் நடனம் ஆடுவதையும் பார்க்கலாம். இந்த விழாவில் உள்ளூர் மீனவர்களின் படகுகளுக்கு ஆசி வழங்குவது ஒரு முக்கிய நிகழ்வாகும். விழாவுக்காக படகுகள் சிறப்பாக அலங்கரிக்கப்படுவது வழக்கம்.